Държавен вестник, бр. 19, 2010 г., стр. 51

БРОЙ  19	
Д Ъ Р Ж А В Е Н  В Е С Т Н И К 	
СТР.  51  
По т. 3 Вие декларирате, че сте запознат и спазвате изискванията на чл. 51, ал. 1 и 2 и чл. 132, 
ал. 1 от Закона за ветеринарномедицинската дейност. Това означава, че идентифицирате животни­
те си, а животновъдните обекти – регистрирате в НВМС. За едрите преживни и еднокопитните 
животни след идентификацията ще получите ветеринарномедицински паспорт. Освен това декла­
рирате, че ще уведомявате ветеринарния лекар за здравословното състояние на животните и за 
всички промени в числеността им, че ще спазвате изискванията за придвижване и транспортиране 
на животни и за хуманно отношение към животните. 
По т. 4 декларирате, че поддържате т. нар. регистър за животните, които отглеждате. Атри­
бутите на регистъра са разделени на няколко секции, част от които се попълват от собственика, 
а друга част от ветеринарния лекар. Вие трябва да вписвате номерата на ушните марки, датата 
на раждане на животното, пол, цвят, порода и предназначение на животното, придвижването и 
т.н., т. е. регистърът представлява дневник, в който вписвате всичко за отглежданите животни. 
Попълването на този регистър не означава, че Вие не трябва да водите дневник на стопанството 
(т. 3 от Общите декларации). При проверки на място представителите на ДФЗ – РА, ще проверяват 
за наличието и редовното попълване на дневника и регистъра. Ако се установи, че не ги водите, то 
ДФЗ – РА, може да откаже подпомагането по направлението.
С т. 5 Вие декларирате, че ще представяте при проверка на място ветеринарномедицинско сви­
детелство по образец КЗЖ 9 за придвижване на животните. Това означава, че документът трябва 
да съпровожда животните и че при проверка на място на територията на Националния парк Вие 
трябва да го представите на експертите от ДФЗ – РА. Ако те установят липса на този документ, 
подпомагането за текущата година ще Ви бъде намалено.
 С т. 6 Вие декларирате, че няма да извеждате повече животни от записаните в издаденото 
разрешително за паша. Ако заявите за участие по-голям брой животни, ДФЗ – РА, няма да ви одобри 
за участие по това направление и няма да изплати финансова помощ за текущата година. 
Специфични документи по направление „Традиционни практики за сезонна паша (пасторализъм)“
Копие от разрешително за паша, издадено от съответната дирекция на националните парко­
ве – „Пирин“ или „Централен Балкан“. 
· 
Копие от родословен сертификат за произход на каракачанските кучета, издадено от Меж­
дународната асоциация на каракачанските кучета.
· 
Копие на удостоверение от същата асоциация, че кучетата са работни.
ВАЖНО!
Броят на кучетата е пропорционален на общия брой овце или говеда, които трябва да 
бъдат охранявани. Две каракачански кучета могат да охраняват стадо от 100 овце или 30 
говеда, като за всеки допълнителни до 100 броя овце или до 30 броя говеда е необходимо по 
още едно куче.
В края на секция подмярка „Традиционно животновъдство“ следва задължително да се разпи­
шете и да поставите печат, ако сте ЕТ или юридическо лице!!!
За да сте допустим за участие в мярка „Агроекологични плащания“, трябва да предоставите 
копия от всички изисквани и отбелязани документи по направленията, за които кандидатствате. 
ДФЗ – РА, може да откаже участието Ви по мярката или да откаже финансиране, ако не бъде 
приложено копие от задължителните документи към заявлението или това не стане в сроковете, 
предвидени за представянето им.
Кодове на агроекологичните дейности
Използвайте таблица 1 „Таблицата на кодовете на агроекологични дейности и техните комбина­
ции“, за да попълните съответния КОД на агроекологичната дейност или комбинация от дейности 
в „Таблица на използваните парцели“ и „Таблица за отглежданите животни, за кандидатстване по 
схеми за подпомагане на брой животни“. 
В последната колона е разположен кодът, който трябва да запишете в колона „АЕП“ срещу всеки 
парцел и/или животно (в съответната таблица). 
Записаният код е дейността или комбинацията, с която кандидатствате за агроекологични пла­
щания. Всеки код отговаря на точно определена дейност, за която поемате 5-годишно задължение 
и заявявате плащане за нея. Ако попълните некоректен код, парцелът, животното или пчелното 
семейство могат да станат недопустими, а в предвидените случаи и цялото БЗС. В този случай 
РА няма да Ви одобри за участие и ще Ви откаже плащането.